**Informácia pre rodičov detí s diétnym obmedzením navštevujúcich základnú školu**

Vážení rodičia,

 podľa § 4 odst. 3 zákona č. 544/2010 Z.z. o dotáciách v pôsobnosti Ministerstva práce, sociálnych vecí a rodiny Slovenskej republiky (ďalej len „*zákon*“) od 1.9.2019 možno poskytnúť dotáciu na podporu výchovy k stravovacím návykom dieťaťa (ďalej len *„dotácia*“) na každé dieťa, ktoré navštevuje základnú školu.

 Podľa § 4 odst. 6 sa poskytuje dotácia v sume 1,20 eura za každý deň, v ktorom sa dieťa zúčastnilo vyučovania v základnej škole a odobralo stravu. Ak dieťa neodobralo stravu z dôvodu, že zriaďovateľ nezabezpečil diétne jedlo podľa osobitného predpisu, dieťaťu, u ktorého podľa posúdenia ošetrujúceho lekára zdravotný stav vyžaduje osobitné stravovanie, dotáciu vyplatí zriaďovateľ (prostredníctvom jedálne alebo školy) rodičovi dieťaťa, alebo fyzickej osobe, ktorej je dieťa zverené do starostlivosti rozhodnutím súdu.

 Rodičia detí s diétnym obmedzením, ktoré si donášajú do školskej jedálne vlastnú stravu, naďalej uhrádzajú režijné príspevky v zmysle VZN mestskej časti Bratislava-Karlova Ves vo výške 0,30 € za jeden obed.

 Rodičia detí s diétnym obmedzením, ktorí si nedonášajú vlastnú stravu do jedálne a zabezpečujú si ju mimo jedálne, neplatia režijné príspevky.

***Ako požiadať o dotáciu***

 Rodičia detí s diétnym obmedzením, ktoré si donášajú do školskej jedálne vlastnú stravu, odovzdajú vedúcemu/vedúcej školskej jedálne zápisný lístok spolu s potvrdením od lekára špecialistu a žiadosť o vyplatenie dotácie (ústrižok nižšie).

Rodičia detí s diétnym obmedzením, ktorí si nedonášajú vlastnú stravu do jedálne a zabezpečujú si ju mimo školskej jedálne predložia riaditeľovi školy žiadosť o vyplatenie dotácie (ústrižok nižšie) spolu s potvrdením od lekára špecialistu.

 PaedDr. Pavol Bernáth

 riaditeľ ZŠ Alexandra Dubčeka

✂.............................................................................................................................................✂

(Odovzdať vedúcej jedálne/riaditeľovi školy)

Dotáciu za môjho syna/dcéru (meno, priezvisko), ..................................................., ktorý/á vzhľadom na diétne obmedzenia podložené lekárskym potvrdením neodoberá stravu v základnej škole (názov, ulica).................................., prosím, poukázať na číslo bankového účtu: (IBAN)......................................................

Beriem na vedomie, že dotácia bude poskytnutá len za tie dni, v ktorých sa môj syn/dcéra zúčastnil/a vyučovania v základnej škole.

V................................., dňa..........................

..................................................... ......................................................

Meno a podpis zákonného zástupcu Meno a podpis zákonného zástupcu